nibzard/narodne-novine-full-text-markdown huggingface dataset:
### NN 155/2022 (29.12.2022.), Pravilnik o izmjenama Pravilnika o sadržaju, uvjetima korištenja, opsegu podataka i naknadi troškova za isporuku dokumentacije i podataka iz registra godišnjih financijskih izvještaja

MINISTARSTVO FINANCIJA

2478

Na temelju članka 35. stavka 6. Zakona o računovodstvu (»Narodne novine«, br. 78/15., 134/15., 120/16., 116/18., 42/20. i 47/20.) ministar financija donosi

PRAVILNIK

O IZMJENAMA PRAVILNIKA O SADRŽAJU, UVJETIMA KORIŠTENJA, OPSEGU PODATAKA I NAKNADI TROŠKOVA ZA ISPORUKU DOKUMENTACIJE I PODATAKA IZ REGISTRA GODIŠNJIH FINANCIJSKIH IZVJEŠTAJA

Članak 1.

U Pravilniku o sadržaju, uvjetima korištenja, opsegu podataka i naknadi troškova za isporuku dokumentacije i podataka iz Registra godišnjih financijskih izvještaja (»Narodne novine«, broj 1/16.) Prilog I. »Cjenik« mijenja se i glasi:

PRILOG I.

CJENIK

I. Izdavanje dokumentacije iz Registra

|  |  |  |  |
| --- | --- | --- | --- |
| Red. br. | Opis usluge | Osnovica za  obračun | Cijena\* |
| 1. | Ispis/preslika/izvadak iz Registra | – | – |
| 1.1. | Ispis/preslika standardne dokumentacije | – | – |
| 1.1.1. | Bilanca, račun dobiti i gubitka | dokumentacija | 5,18 |
| 1.1.2. | Izvještaj o novčanim tokovima | izvještaj | 2,52 |
| 1.1.3. | Izvještaj o promjenama kapitala | izvještaj | 2,12 |
| 1.2. | Ispis/preslika nestandardne dokumentacije | dokumentacija do 5 stranica | 3,32 |
| svaka sljedeća započeta stranica | 0,33 |
| 1.3. | Izvadak iz Registra | izvadak | 1,99 |
| 2. | Preuzimanje dokumentacije putem interneta | – | – |
| 2.1. | Bilanca, račun dobiti i gubitka | dokumentacija | 3,85 |
| 2.2. | Izvještaj o novčanim tokovima | dokument | 1,19 |
| 2.3. | Izvještaj o promjenama kapitala | dokument | 0,80 |

II. Isporuka podataka iz Registra

|  |  |  |  |  |
| --- | --- | --- | --- | --- |
| Red. br. | Korisnici | Podaci iz standardnih dokumenata | | |
| Pojedinačni standardizirani podaci | Nestandardni zahtjevi  (pojedinačni/agregirani podaci) | Sumarne standardne tablice |
| 1. | Tijela državne uprave, druga državna tijela i pravne osobe s javnim ovlastima | – | prema troškovima sati rada | – |
| čovjek/sat 39,82\* |
| 2. | Pravne i fizičke osobe za vlastite potrebe (analitičke potrebe bez daljnje distribucije) | 0,0013\* eura po podatku | prema troškovima sati rada, uvećano za vrijednost podataka | 16,59\* |
| čovjek/sat 39,82 \* |
| 3. | Pravne i fizičke osobe za komercijalne potrebe | 0,0040\* eura po podatku | prema troškovima sati rada uvećano za vrijednost podataka | 16,59\* |
| čovjek/sat 39,82\* |

\* cijene u eurima, PDV je uključen u cijene

ZAVRŠNA ODREDBA

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-01/22-01/13
 Urbroj: 513-06-03-22-6
 Zagreb, 20. prosinca 2022.

Ministar financija
 dr. sc. Marko Primorac, v. r.
### NN 155/2022 (29.12.2022.), Pravilnik o izmjenama i dopuni Pravilnika o vrstama naknada za obavljanje poslova propisanih Zakonom o provedbi ovrhe na novčanim sredstvima

MINISTARSTVO FINANCIJA

2479

Na temelju članka 22. stavka 9. i članka 24. stavka 8. Zakona o provedbi ovrhe na novčanim sredstvima (»Narodne novine«, br. 68/18., 2/20., 46/20., 47/20. i 83/20.) ministar financija donosi

PRAVILNIK

O IZMJENAMA I DOPUNI PRAVILNIKA O VRSTAMA NAKNADA ZA OBAVLJANJE POSLOVA PROPISANIH ZAKONOM O PROVEDBI OVRHE NA NOVČANIM SREDSTVIMA

Članak 1.

U Pravilniku o vrstama naknada za obavljanje poslova propisanih zakonom o provedbi ovrhe na novčanim sredstvima (»Narodne novine«, br. 71/18.) u članku 7. stavku 1. riječi: »20 kn« zamjenjuju se riječima: »2,65 eura«.

Članak 2.

U članku 8. stavku 4. riječi: »hrvatskim kunama« zamjenjuju se riječju: »eurima«.

U stavku 5. podstavku 9. riječi: »hrvatska kuna« zamjenjuju se riječju: »euro«.

Članak 3.

U članku 10. iza stavka 2. dodaje se stavak 3. koji glasi:

»(3) Pravna osoba nije dužna platiti naknadu za davanje podataka, preslika i potvrda iz Očevidnika za osnove za plaćanje u kojima je ovršenik.«.

ZAVRŠNA ODREDBA

Članak 4.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-01/22-04/21

Urbroj: 513-06-03-22-7

Zagreb, 21. prosinca 2022.

Ministar financija
 dr. sc. Marko Primorac, v. r.
### NN 155/2022 (29.12.2022.), Pravilnik o izmjenama Pravilnika o tehničkim uvjetima za provedbu Zakona o provedbi ovrhe na novčanim sredstvima

MINISTARSTVO FINANCIJA

2477

Na temelju članka 5. stavka 15. i članka 9. stavka 14. Zakona o provedbi ovrhe na novčanim sredstvima (»Narodne novine«, br. 68/18., 2/20., 46/20., 47/20. i 83/20.) ministar financija donosi

PRAVILNIK

O IZMJENAMA PRAVILNIKA O TEHNIČKIM UVJETIMA ZA PROVEDBU ZAKONA O PROVEDBI OVRHE NA NOVČANIM SREDSTVIMA

Članak 1.

U Pravilniku o tehničkim uvjetima za provedbu Zakona o provedbi ovrhe na novčanim sredstvima (»Narodne novine«, br. 89/18. i 46/22.) u članku 4. stavku 8. riječ: »kunama« zamjenjuje se riječju: »eurima«, a riječi: »kunskih sredstava« zamjenjuju se riječima: »sredstava u eurima«.

ZAVRŠNA ODREDBA

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-01/22-04/19

Urbroj: 513-06-03-22-8

Zagreb, 21. prosinca 2022.

Ministar financija
 dr. sc. Marko Primorac, v. r.
### NN 155/2022 (29.12.2022.), Pravilnik o izmjeni pravilnika o tehničkim uvjetima i načinu izdavanja posebnog odobrenja za obavljanje poslova osiguranja i pratnje pri distribuciji novca, vrijednosnih papira i dragocjenosti

MINISTARSTVO UNUTARNJIH POSLOVA

2450

Na temelju članka 65. stavka 5. Zakona o privatnoj zaštiti (»Narodne novine«, broj 16/20 i 114/22), ministar unutarnjih poslova donosi

PRAVILNIK

O IZMJENI PRAVILNIKA O TEHNIČKIM UVJETIMA I NAČINU IZDAVANJA POSEBNOG ODOBRENJA ZA OBAVLJANJE POSLOVA OSIGURANJA I PRATNJE PRI DISTRIBUCIJI NOVCA, VRIJEDNOSNIH PAPIRA I DRAGOCJENOSTI

Članak 1.

U Pravilniku o tehničkim uvjetima i načinu izdavanja posebnog odobrenja za obavljanje poslova osiguranja i pratnje pri distribuciji novca, vrijednosnih papira i dragocjenosti (»Narodne novine«, broj 35/22) u članku 4. stavku 3. riječi: »od maksimalno 800.000,00 kuna« zamjenjuju se riječima: »od maksimalno 106.178,25 eura«.

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/244

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Odluka o izmjenama Odluke o troškovima smještaja u prihvatilištu za tražitelje azila

MINISTARSTVO UNUTARNJIH POSLOVA

2462

Na temelju članka 93. stavka 1. točke 3. Zakona o međunarodnoj i privremenoj zaštiti (»Narodne novine«, broj 70/15 i 127/17), ministar unutarnjih poslova donosi

ODLUKU

O IZMJENAMA ODLUKE O TROŠKOVIMA SMJEŠTAJA U PRIHVATILIŠTU ZA TRAŽITELJE AZILA

I.

U Odluci o troškovima smještaja u Prihvatilištu za tražitelje azila (»Narodne novine«, broj 47/16) u točki III. stavku 2. riječi: »137,00 kuna« zamjenjuju se riječima: »18,18 eura«.

II.

U točki IV. stavku 2. riječi: »490,00 kuna« zamjenjuju se riječima: »65,03 eura«.

III.

U točki V. riječi: »40,00 kuna« zamjenjuju se riječima: »5,31 euro«.

IV.

U točki VI. stavku 2. riječi: »726,00 kuna« zamjenjuju se riječima: »96,36 eura«.

V.

U točki VII. riječi: »60,00 kuna« zamjenjuju se riječima: »7,96 eura«.

VI.

Ova Odluka objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj«.

Klasa: 011-02/22-01/231

Urbroj: 511-01-152-22-2

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o utvrđivanju cijena naljepnica kojima se označava održavanje vatrogasnih aparata

MINISTARSTVO UNUTARNJIH POSLOVA

2463

Na temelju članka 21. stavka 4. Pravilnika o vatrogasnim aparatima (»Narodne novine«, broj 101/11 i 74/13), ministar unutarnjih poslova donosi

RJEŠENJE

O UTVRĐIVANJU CIJENA NALJEPNICA KOJIMA SE OZNAČAVA ODRŽAVANJE VATROGASNIH APARATA

I.

Za naljepnice propisane Pravilnikom o vatrogasnim aparatima (»Narodne novine«, broj 101/11 i 74/13) plaćaju se sljedeće naknade:

|  |  |
| --- | --- |
| – za naljepnice iz članka 17. | 0,33 eura za svaku naljepnicu |
| – za naljepnice iz članka 18. | 0,28 eura za svaku naljepnicu |
| – za naljepnice iz članka 19. | 0,31 eura za svaku naljepnicu. |

II.

Sredstva za pokriće troškova nastalih nabavom naljepnica iz točke I. ovog Rješenja, uplaćuju se na račun Državne riznice, IBAN broj: HR1210010051863000160, model HR63 s pozivom na broj 7005-713-23035, a prilikom podizanja naljepnica podnosi se isključivo originalni dokaz o uplati.

III.

Stupanjem na snagu ovog Rješenja prestaje važiti Rješenje o utvrđivanju cijena naljepnica kojima se označava održavanje vatrogasnih aparata (»Narodne novine«, broj 85/08).

IV.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/252

Urbroj: 511-01-152-22-6

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o izmjeni rješenja o utvrđivanju cijene iskaznice osobe ovlaštene za obavljanje kontrole provedbe propisanih mjera zaštite od požara

MINISTARSTVO UNUTARNJIH POSLOVA

2469

Na temelju članka 2. stavka 4. Pravilnika o iskaznici osoba ovlaštenih za obavljanje kontrole provedbe propisanih mjera zaštite od požara (»Narodne novine«, broj 88/11), ministar unutarnjih poslova donosi

RJEŠENJE

O IZMJENI RJEŠENJA O UTVRĐIVANJU CIJENE ISKAZNICE OSOBE OVLAŠTENE ZA OBAVLJANJE KONTROLE PROVEDBE PROPISANIH MJERA ZAŠTITE OD POŽARA

I.

U Rješenju o utvrđivanju cijene iskaznice osobe ovlaštene za obavljanje kontrole provedbe propisanih mjera zaštite od požara (»Narodne novine«, broj 116/11) u točki I. riječi: »od 71,00 kn« zamjenjuju se riječima: »od 9,42 eura«.

II.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/253

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o izmjeni Rješenja o utvrđivanju cijene detektivske iskaznice s kožnim povezom

MINISTARSTVO UNUTARNJIH POSLOVA

2472

Na temelju članka 34. stavka 2. Zakona o privatnim detektivima (»Narodne novine«, broj: 24/09 i 114/22) i članka 4. stavka 4. Pravilnika o sadržaju i izgledu detektivske iskaznice privatnog detektiva (»Narodne novine«, broj: 37/10), ministar unutarnjih poslova donosi

RJEŠENJE

O IZMJENI RJEŠENJA O UTVRĐIVANJU CIJENE DETEKTIVSKE ISKAZNICE S KOŽNIM POVEZOM

I.

U Rješenju o utvrđivanju cijene detektivske iskaznice s kožnim povezom (»Narodne novine«, broj: 32/12) u točki II. riječi: »od 260,00 kuna« zamjenjuju se riječima: »od 34,51 eura«.

II.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/258

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o izmjeni Rješenja o visini troškova izrade iskaznice protuminskog djelovanja

MINISTARSTVO UNUTARNJIH POSLOVA

2468

Na temelju članka 2. stavka 2. Pravilnika o osobnoj nadzornoj knjižici, iskaznici protuminskog djelovanja i vođenju upisnika (»Narodne novine«, broj: 57/16), ministar unutarnjih poslova donosi

RJEŠENJE

O IZMJENI RJEŠENJA O VISINI TROŠKOVA IZRADE ISKAZNICE PROTUMINSKOG DJELOVANJA

I.

U Rješenju o visini troškova izrade iskaznice protuminskog djelovanja (»Narodne novine«, broj: 68/16) u točki I. riječi: »od 110,00 kn« zamjenjuju se riječima: »od 14,60 eura«.

II.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/251

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o izmjeni Rješenja o utvrđivanju cijene izrade čuvarske i zaštitarske iskaznice, iskaznice zaštitara specijalista, zaštitara tehničara i zaštitara IPU

MINISTARSTVO UNUTARNJIH POSLOVA

2471

Na temelju članka 8. stavka 4. Pravilnika o sadržaju i izgledu iskaznice za čuvara, zaštitara, zaštitara specijalista, zaštitara tehničara i zaštitara IPU (»Narodne novine«, broj 103/21), ministar unutarnjih poslova donosi

RJEŠENJE

O IZMJENI RJEŠENJA O UTVRĐIVANJU CIJENE IZRADE ČUVARSKE I ZAŠTITARSKE ISKAZNICE, ISKAZNICE ZAŠTITARA SPECIJALISTA, ZAŠTITARA TEHNIČARA I ZAŠTITARA IPU

I.

U Rješenju o utvrđivanju cijene izrade čuvarske i zaštitarske iskaznice, iskaznice zaštitara specijalista, zaštitara tehničara i zaštitara IPU (»Narodne novine«, broj 136/21) u točki I. riječi: »od 50,00 kuna« zamjenjuju se riječima: »od 6,64 eura«.

II.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/257

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o izmjenama Rješenja o iznosu novčane naknade za provedbu stručnog ispita za zaštitara i čuvara

MINISTARSTVO UNUTARNJIH POSLOVA

2474

Na temelju članka 26. stavaka 2. i 3. Pravilnika o izobrazbi i stručnom ispitu za zaštitare i čuvare (»Narodne novine«, broj 103/04, 21/07, 86/08 i 42/13), ministar unutarnjih poslova donosi

RJEŠENJE

O IZMJENAMA RJEŠENJA O IZNOSU NOVČANE NAKNADE ZA PROVEDBU STRUČNOG ISPITA ZA ZAŠTITARA I ČUVARA

I.

U Rješenju o iznosu novčane naknade za provedbu stručnog ispita za zaštitara i čuvara (»Narodne novine«, broj 155/04 i 56/05) u točki II. stavku 1. riječi: »820,00 kuna« zamjenjuju se riječima: »108,83 eura«.

U stavku 2. riječi: »580,00 kuna« zamjenjuju se riječima: »76,98 eura«.

U stavku 3. riječi: »385,00 kuna« zamjenjuju se riječima: »51,10 eura«.

U stavku 4. riječi: »285,00 kuna« zamjenjuju se riječima: »37,83 eura«.

U stavku 5. riječi: »580,00 kuna« zamjenjuju se riječima: »76,98 eura«.

U stavku 6. riječi: »240,00 kuna« zamjenjuju se riječima: »31,85 eura«.

II.

U točki III. podstavku 1. riječi: »120,00 kn« zamjenjuju se riječima: »15,93 eura«.

U podstavku 2. riječi: »100,00 kn« zamjenjuju se riječima: »13,27 eura«.

U podstavku 3. riječi: »50,00 kn« zamjenjuju se riječima: »6,64 eura«.

U podstavku 4. riječi: »150,00 kn« zamjenjuju se riječima: »19,91 eura«.

U podstavku 5. riječi: »110,00 kuna« zamjenjuju se riječima: »14,60 eura«.

III.

U točki IV. podstavku 1. riječi: »60,00 kn« zamjenjuju se riječima: »7,96 eura«.

U podstavku 2. riječi: »50,00 kn« zamjenjuju se riječima: »6,64 eura«.

U podstavku 3. riječi: »25,00 kn« zamjenjuju se riječima: »3,32 eura«.

U podstavku 4. riječi: »50,00 kn« zamjenjuju se riječima: »6,64 eura«.

IV.

U točki V. riječi: »385,00 kuna« zamjenjuje se riječima: »51,10 eura«.

V.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/255

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o izmjenama rješenja o visini troškova obavljanja granične kontrole izvan područja graničnog prijelaza

MINISTARSTVO UNUTARNJIH POSLOVA

2475

Na temelju članka 25. stavka 4. Zakona o nadzoru državne granice (»Narodne novine« br. 83/13, 27/16 i 114/22) ministar unutarnjih poslova, uz prethodno mišljenje ministra nadležnog za poslove financija, donosi

RJEŠENJE

O IZMJENAMA RJEŠENJA O VISINI TROŠKOVA OBAVLJANJA GRANIČNE KONTROLE IZVAN PODRUČJA GRANIČNOG PRIJELAZA

Članak 1.

U Rješenju o visini troškova obavljanja granične kontrole izvan područja graničnog prijelaza (»Narodne novine« br. 110/14) u članku 2. stavku 1. točki 1. riječi: »52 kn/h« zamjenjuju se riječima: »6,9 eura/h«.

Članak 2.

U članku 3. stavku 2. točkama 1., 2. i 3. riječi: »kn/km« zamjenjuju se riječima: »eura/km«.

U točki 4. riječi: »50 kn/h« zamjenjuju se riječima: »6,64 eura/h«.

Članak 3.

U članku 4. stavku 3. točki 1. riječi: »5.000 kn/h« zamjenjuju se riječima: »663,61 eura/h«.

U točki 2. riječi: »2.000 kn/h« zamjenjuju se riječima: »265,45 eura/h«.

U točki 3. riječi: »1.600 kn/h« zamjenjuju se riječima: »212,36 eura/h«.

Članak 4.

U članku 5. stavku 1. točki 1. riječi: »150 kn« zamjenjuju se riječima: »19,91 eura«.

U točki 2. riječi: »150 kn« zamjenjuju se riječima: »19,91 eura«, riječi: »100 kn« zamjenjuju se riječima: »13,27 eura«, riječi: »75 kn« zamjenjuju se riječima: »9,95 eura«, a riječi: »50 kn« zamjenjuju se riječima: »6,64 eura«.

U stavku 2. riječi: »100 kn« zamjenjuju se riječima: »13,27 eura«.

Članak 5.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/262

Urbroj: 511-01-152-22-5

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o izmjeni Rješenja o visini naknade za troškove postupka ovlašćivanja revidenta iz zaštite od požara

MINISTARSTVO UNUTARNJIH POSLOVA

2470

Na temelju članka 10. stavka 2. Pravilnika o revidentima iz zaštite od požara (»Narodne novine«, broj 141/11), ministar unutarnjih poslova donosi

RJEŠENJE

O IZMJENI RJEŠENJA O VISINI NAKNADE ZA TROŠKOVE POSTUPKA OVLAŠĆIVANJA REVIDENTA IZ ZAŠTITE OD POŽARA

I.

U Rješenju o visini naknade za troškove postupka ovlašćivanja revidenta iz zaštite od požara (»Narodne novine«, broj 56/12) u točki II. riječi: »2.500,00 kuna« zamjenjuju se riječima: »331,81 eura«.

II.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/254

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o izmjeni Rješenja o utvrđivanju cijene dozvole boravka za azilanta i stranca pod supsidijarnom zaštitom

MINISTARSTVO UNUTARNJIH POSLOVA

2466

Na temelju članka 37. stavka 3. Pravilnika o obrascima i zbirkama podataka u postupku odobrenja međunarodne i privremene zaštite (»Narodne novine«, broj 85/16), ministar unutarnjih poslova donosi

RJEŠENJE

O IZMJENI RJEŠENJA O UTVRĐIVANJU CIJENE DOZVOLE BORAVKA ZA AZILANTA I STRANCA POD SUPSIDIJARNOM ZAŠTITOM

I.

U Rješenju o utvrđivanju cijene dozvole boravka za azilanta i stranca pod supsidijarnom zaštitom (»Narodne novine« broj 98/16 i 102/16 – ispravak), u točki II. riječi: »240,00 kuna« zamjenjuju se riječima: »31,85 eura«.

II.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/241

Urbroj: 511-01-152-22-2

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Pravilnik o prestanku važenja Pravilnika o utvrđivanju cijene putnih isprava i drugih isprava koje se izdaju prema Sporazumu između Republike Hrvatske i Republike Slovenije o pograničnom prometu i suradnji

Ministarstvo unutarnjih poslova

2445

Na temelju članka 27. stavka 1. Zakona o putnim ispravama hrvatskih državljana (»Narodne novine«, broj 77/99, 133/02, 48/05, 74/09, 154/14, 82/15 i 42/20), ministar unutarnjih poslova donosi

PRAVILNIK

O PRESTANKU VAŽENJA PRAVILNIKA O UTVRĐIVANJU CIJENE PUTNIH ISPRAVA I DRUGIH ISPRAVA KOJE SE IZDAJU PREMA SPORAZUMU IZMEĐU REPUBLIKE HRVATSKE I REPUBLIKE SLOVENIJE O POGRANIČNOM PROMETU I SURADNJI

Članak 1.

Danom stupanja na snagu ovoga Pravilnika prestaje važiti Pravilnik o utvrđivanju cijene putnih isprava i drugih isprava koje se izdaju prema Sporazumu između Republike Hrvatske i Republike Slovenije o pograničnom prometu i suradnji (»Narodne novine«, broj 90/01).

Članak 2.

Ovaj Pravilnik objavit će se u »Narodnim novinama«, a stupa na snagu danom stupanja na snagu Schengenskog provedbenog sporazuma u Republici Hrvatskoj.

Klasa: 011-02/22-01/234

Urbroj: 511-01-152-22-10

Zagreb, 19. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o izmjeni Rješenja o utvrđivanju cijene putovnice izdane sukladno Konvenciji o statusu izbjeglica od 28. srpnja 1951. godine

MINISTARSTVO UNUTARNJIH POSLOVA

2467

Na temelju članka 37. stavka 3. Pravilnika o obrascima i zbirkama podataka u postupku odobrenja međunarodne i privremene zaštite (»Narodne novine«, broj 85/16), ministar unutarnjih poslova donosi

RJEŠENJE

O IZMJENI RJEŠENJA O UTVRĐIVANJU CIJENE PUTOVNICE IZDANE SUKLADNO KONVENCIJI O STATUSU IZBJEGLICA OD 28. SRPNJA 1951. GODINE

I.

U Rješenju o utvrđivanju cijene putovnice izdane sukladno Konvenciji o statusu izbjeglica od 28. srpnja 1951. godine (»Narodne novine« broj 98/16 i 102/16 – ispravak), u točki II. riječi: »320,00 kuna« zamjenjuju se riječima: »42,47 eura«.

II.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/242

Urbroj: 511-01-152-22-4

Zagreb, 15. prosinca 2022.

Ministar
 dr. sc. Davor Božinović, v. r
### NN 155/2022 (29.12.2022.), Rješenje o utvrđivanju cijena dozvola i dopuštenja (licencija)

MINISTARSTVO UNUTARNJIH POSLOVA

2464

Na temelju članka 300. stavka 2. Zakona o sigurnosti prometa na cestama (»Narodne novine« br. 67/08, 48/10 – Odluka Ustavnog suda Republike Hrvatske, 74/11, 80/13, 158/13 – Odluka i Rješenje Ustavnog suda Republike Hrvatske, 92/14, 64/15, 108/17, 70/19, 42/20, 85/22 i 114/22), ministar unutarnjih poslova donosi

RJEŠENJE

O UTVRĐIVANJU CIJENA DOZVOLA I DOPUŠTENJA (LICENCIJA)

I.

Ovim Rješenjem utvrđuje se cijena izdanih dozvola i dopuštenja (licencija) u sljedećem iznosu:

– dozvola za instruktora vožnje 2,65 eura

– dozvola za voditelja autoškole 3,98 eura

– dozvola za predavača u autoškoli 3,98 eura

– dopuštenje (licencija) ovlaštenog ispitivača za provođenje vozačkog ispita 5,31 eura

– dopuštenje (licencija) nadzornika tehničke ispravnosti vozila i referenta za poslove registracije vozila 5,31 eura.

U cijene iz stavka 1. ove točke uračunata je plastična navlaka (etui) i kopča.

II.

Prikupljena sredstva iz točke I. ovog Rješenja uplaćuju se u korist Ministarstva unutarnjih poslova u Državnu riznicu.

III.

Danom stupanja na snagu ovog Rješenja prestaje važiti Rješenje o utvrđivanju cijena dozvola i dopuštenja (licencija) (»Narodne novine« br. 139/08).

IV.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/266

Urbroj: 511-01-152-22-5

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Rješenje o izmjeni Rješenja o utvrđivanju cijena obrazaca isprava za državljane država članica EGP-a i članove njihovih obitelji koji nisu državljani država članica EGP-a

MINISTARSTVO UNUTARNJIH POSLOVA

2465

Na temelju članka 34. stavka 4. Zakona o državljanima država članica Europskog gospodarskog prostora i članovima njihovih obitelji (»Narodne novine«, broj 66/19, 53/20, 144/20 i 114/22), ministar unutarnjih poslova donosi

RJEŠENJE

O IZMJENI RJEŠENJA O UTVRĐIVANJU CIJENA OBRAZACA ISPRAVA ZA DRŽAVLJANE DRŽAVA ČLANICA EGP-a I ČLANOVE NJIHOVIH OBITELJI KOJI NISU DRŽAVLJANI DRŽAVA ČLANICA EGP-a

I.

U Rješenju o utvrđivanju cijena obrazaca isprava za državljane država članica EGP-a i članove njihovih obitelji koji nisu državljani država članica EGP-a (»Narodne novine«, broj 25/20 i 86/21) u točki I. podtočki 1. riječi: »100,00 kuna« zamjenjuju se riječima: »13,27 eura«.

U podtočki 2. riječi: »100,00 kuna« zamjenjuju se riječima: »13,27 eura«.

II.

Ovo Rješenje objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/239

Urbroj: 511-01-152-22-4

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Odluka o izmjeni Odluke o visini naknade za polaganje vozačkog ispita

MINISTARSTVO UNUTARNJIH POSLOVA

2461

Na temelju članka 208. stavka 12. Zakona o sigurnosti prometa na cestama (»Narodne novine« br. 67/08, 48/10 – Odluka Ustavnog suda Republike Hrvatske, 74/11, 80/13, 158/13 – Odluka i Rješenje Ustavnog suda Republike Hrvatske, 92/14, 64/15, 108/17, 70/19, 42/20, 85/22 i 114/22), ministar unutarnjih poslova donosi

ODLUKU

O IZMJENI ODLUKE O VISINI NAKNADE ZA POLAGANJE VOZAČKOG ISPITA

Članak 1.

U Odluci o visini naknade za polaganje vozačkog ispita (»Narodne novine« br. 141/11 i 151/13) članak 2. mijenja se i glasi:

»Visine naknade za polaganje vozačkog ispita po pojedinom nastavnom predmetu iznose:

|  |  |  |
| --- | --- | --- |
| Redni broj | Naziv nastavnog predmeta | Visina naknade u eurima |
| 1. | Pružanje prve pomoći osobama ozlijeđenim u prometnoj nesreći | 12,61 |
| 2. | Prometni propisi i sigurnosna pravila | 15,66 |
| 3. | Upravljanje vozilom |  |
| 3.1. | A1, A2, A, AM, F, G kategorije | 21,77 |
| 3.2. | B kategorije, kombinacija vozila B kategorije i priključnog vozila čija je najveća dopuštena masa te kombinacije veća od 3.500 kg, a ne prelazi 4.250 kg | 25,08 |
| 3.3. | BE, C1, D1 kategorije | 26,81 |
| 3.4. | C1E, D1E, C kategorije | 32,65 |
| 3.5. | CE kategorije | 35,17 |
| 3.6. | D, DE, H kategorije | 40,08 |

.«

Članak 2.

Ova Odluka objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/264

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Pravilnik o izmjenama Pravilnika o izdavanju pisanog ili izricanju usmenog upozorenja

MINISTARSTVO UNUTARNJIH POSLOVA

2456

Na temelju članka 245. stavka 9. Prekršajnog zakona (»Narodne novine« br. 107/07, 39/13, 157/13, 110/15, 70/17, 118/18 i 114/22), ministar unutarnjih poslova donosi

PRAVILNIK

O IZMJENAMA PRAVILNIKA O IZDAVANJU PISANOG ILI IZRICANJU USMENOG UPOZORENJA

Članak 1.

U Pravilniku o izdavanju pisanog ili izricanju usmenog upozorenja (»Narodne novine« br. 25/08 i 50/09) u članku 2. stavku 1. riječi: »1.000,00 kuna« zamjenjuju se riječima: »132,72 eura«.

Članak 2.

U Obrascu MUP RH – R 129 riječ: »kuna« zamjenjuje se riječju: »eura«, a riječi: »1000,00 kuna« zamjenjuju se riječima: »132,72 eura«.

Članak 3.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/263

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Pravilnik o izmjeni Pravilnika o izgledu dozvole i visini naknade za izdavanje rješenja o dozvoli za miniranje

MINISTARSTVO UNUTARNJIH POSLOVA

2452

Na temelju članka 69. stavka 14. Zakona o eksplozivnim tvarima te proizvodnji i prometu oružja (»Narodne novine«, broj 70/17, 141/20 i 114/22), ministar unutarnjih poslova donosi

PRAVILNIK

O IZMJENI PRAVILNIKA O IZGLEDU DOZVOLE I VISINI NAKNADE ZA IZDAVANJE RJEŠENJA O DOZVOLI ZA MINIRANJE

Članak 1.

U Pravilniku o izgledu dozvole i visini naknade za izdavanje rješenja o dozvoli za miniranje (»Narodne novine«, broj 139/21) u članku 9. stavku 1. riječi: »od 105,00 kn« zamjenjuju se riječima: »od 13,94 eura«.

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/250

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Pravilnik o izmjenama Pravilnika o boravku u prihvatnom centru za strance i načinu izračuna troškova prisilnog udaljenja

MINISTARSTVO UNUTARNJIH POSLOVA

2455

Na temelju članka 218. stavka 2. i članka 222. stavka 5. Zakona o strancima (»Narodne novine« br. 133/20 i 114/22), članka 61. stavka 2. i članka 65. stavka 6. Zakona o državljanima država članica Europskog gospodarskog prostora i članovima njihovih obitelji (»Narodne novine« br. 66/19, 53/20, 144/20 i 114/22) ministar unutarnjih poslova donosi

PRAVILNIK

O IZMJENAMA PRAVILNIKA O BORAVKU U PRIHVATNOM CENTRU ZA STRANCE I NAČINU IZRAČUNA TROŠKOVA PRISILNOG UDALJENJA

Članak 1.

U Pravilniku o boravku u prihvatnom centru za strance i načinu izračuna troškova prisilnog udaljenja (»Narodne novine« br. 145/21) u članku 21. stavku 4. riječi: »400,00 kuna« zamjenjuju se riječima: »53,09 eura«.

Članak 2.

U članku 27. stavku 5. riječi: »250,00 kn« zamjenjuju se riječima: »33,18 eura«.

U stavku 8. riječi: »3,00 kune« zamjenjuju se riječima: »0,40 eura«.

Članak 3.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/261
 Urbroj: 511-01-152-22-3
 Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Pravilnik o izmjeni Pravilnika o utvrđivanju cijene putovnice i putnog lista

MINISTARSTVO UNUTARNJIH POSLOVA

2447

Na temelju članka 27. stavka 1. Zakona o putnim ispravama hrvatskih državljana (»Narodne novine«, broj 77/99, 133/02, 48/05, 74/09, 154/14, 82/15 i 42/20), ministar unutarnjih poslova donosi

PRAVILNIK

O IZMJENI PRAVILNIKA O UTVRĐIVANJU CIJENE PUTOVNICE I PUTNOG LISTA

Članak 1.

U Pravilniku o utvrđivanju cijene putovnice i putnog lista (»Narodne novine«, broj 4/10, 20/15, 118/15 i 6/21), u članku 2. podstavku 1. riječi: »320 kuna« zamjenjuju se riječima: »42,47 eura«.

U podstavku 2. riječi: »350 kuna« zamjenjuju se riječima: »46,45 eura«.

U podstavku 3. riječi: »410 kuna« zamjenjuju se riječima: »54,42 eura«.

U podstavku 4. riječi: »465 kuna« zamjenjuju se riječima: »61,72 eura«.

U podstavku 5. riječi: »20 kuna« zamjenjuju se riječima: »2,65 eura«.

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/235

Urbroj: 511-01-152-22-4

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Pravilnik o izmjeni Pravilnika o izvođenju javnog vatrometa

MINISTARSTVO UNUTARNJIH POSLOVA

2451

Na temelju članka 74. stavka 13. Zakona o eksplozivnim tvarima te proizvodnji i prometu oružja (»Narodne novine«, broj 70/17, 141/20 i 114/22), ministar unutarnjih poslova donosi

PRAVILNIK

O IZMJENI PRAVILNIKA O IZVOĐENJU JAVNOG VATROMETA

Članak 1.

U Pravilniku o izvođenju javnog vatrometa (»Narodne novine«, broj 74/22) u članku 16. stavku 1. riječi: »od 105,00 kn« zamjenjuju se riječima: »od 13,94 eura«.

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/249

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Pravilnik o izmjeni Pravilnika o besplatnoj pravnoj pomoći u postupku odobrenja međunarodne zaštite

MINISTARSTVO UNUTARNJIH POSLOVA

2449

Na temelju članka 93. stavka 1. točke 6. Zakona o međunarodnoj i privremenoj zaštiti (»Narodne novine«, broj 70/15 i 127/17) ministar unutarnjih poslova donosi

PRAVILNIK

O IZMJENI PRAVILNIKA O BESPLATNOJ PRAVNOJ POMOĆI U POSTUPKU ODOBRENJA MEĐUNARODNE ZAŠTITE

Članak 1.

U Prilogu Pravilnika o besplatnoj pravnoj pomoći u postupku odobrenja međunarodne zaštite (»Narodne novine«, broj 140/15), u Obrascu 1. Zahtjev za odobravanje besplatne pravne pomoći, točki 3. IMOVNO STANJE KORISNIKA I ČLANOVA KUĆANSTVA, podtočki b) podaci o pokretninama, riječi: »Tržišna vrijednost izražena u kunama« zamjenjuju se riječima: »Tržišna vrijednost izražena u eurima«.

U podtočki c) podaci o svim nekretninama, riječi: »Tržišna vrijednost izražena u kunama« zamjenjuju se riječima: »Tržišna vrijednost izražena u eurima«.

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/240

Urbroj: 511-01-152-22-4

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Pravilnik o izmjeni Pravilnika o obrascima i cijeni isprava te obrascima i evidencijama o oružju i streljivu

MINISTARSTVO UNUTARNJIH POSLOVA

2446

Na temelju članka 9. stavka 2. Zakona o nabavi i posjedovanju oružja građana (»Narodne novine«, broj 94/18, 42/20 i 114/22), ministar unutarnjih poslova donosi

PRAVILNIK

O IZMJENI PRAVILNIKA O OBRASCIMA I CIJENI ISPRAVA TE OBRASCIMA I EVIDENCIJAMA O ORUŽJU I STRELJIVU

Članak 1.

U Pravilniku o obrascima i cijeni isprava te obrascima i evidencijama o oružju i streljivu (»Narodne novine«, broj 102/19), u članku 22. točki 1. riječi: »3,00 kn« zamjenjuju se riječima: »0,40 eura«.

U točki 2. riječi: »40,00 kn« zamjenjuju se riječima: »5,31 eura«.

U točki 3. riječi: »40,00 kn« zamjenjuju se riječima: »5,31 eura«.

U točki 4. riječi: »45,00 kn« zamjenjuju se riječima: »5,97 eura«.

U točki 5. riječi: »3,50 kn« zamjenjuju se riječima: »0,46 eura«.

U točki 6. riječi: »3,50 kn« zamjenjuju se riječima: »0,46 eura«.

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/232
 Urbroj: 511-01-152-22-4
 Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Odluka o izmjeni Odluke o naknadi za razvoj javne vodoopskrbe trgovačkog društva Vodovod Pula d.o.o.

Vodovod Pula d.o.o.

2514

Na temelju članka 52. Zakona o finaciranju vodnog gospodarstva (»Narodne novine« br. 153/09, 90/11, 56/13, 154/14, 119/15, 120/16, 127/17, 66/19), članka 23. stavka l. podstavka 4. Zakona o vodnim uslugama (»Narodne novine« br. 66/19) i članka 23. Društvenog ugovora društva Vodovod Pula d.o.o. (potpuni tekst od 28. 10. 2022.), Skupština Društva na sjednici održanoj 22. prosinca 2022. godine, donosi

ODLUKU

O IZMJENI ODLUKE O NAKNADI ZA RAZVOJ JAVNE VODOOPSKRBE

Članak l.

U Odluci o naknadi za razvoj javne vodoopskrbe broj: 1742-S-22/2022. od 27. lipnja 2022. godine, koja je objavljena u »Narodnim novinama« br. 75/2022, članak 5. stavak 2. mijenja se i glasi:

»Prihodi od naknade za razvoj koriste se za financiranje gradnje komunalnih vodnih građevina javne vodoopskrbe, sukladno Planu gradnje komunalnih vodnih građevina za 2023. godinu.

Članak 2.

Ova Odluka stupa na snagu osmoga dana od dana donošenja te se primjenjuje od 1. siječnja 2023. godine.

Ova Odluka objavit će se u »Narodnim novinama « te dostaviti Vijeću za vodne usluge u roku od pet dana od dana donošenja.

Broj: 1742-S-34/2022.

Pula, 22. prosinca 2022.

Predsjedavatelj Skupštine
 Petar Perkov, v. r.
### NN 155/2022 (29.12.2022.), Pravilnik o izmjenama Pravilnika o policijskom obrazovanju

MINISTARSTVO UNUTARNJIH POSLOVA

2457

Na temelju članka 89. stavka 2. Zakona o policiji (»Narodne novine« br. 34/11, 130/12, 89/14, 151/14, 33/15, 121/16 i 66/19) ministar unutarnjih poslova donosi

PRAVILNIK

O IZMJENAMA PRAVILNIKA O POLICIJSKOM OBRAZOVANJU

Članak 1.

U Pravilniku o policijskom obrazovanju (»Narodne novine« br. 113/12, 81/13 i 5/14) u članku 59. stavku 1. riječi: »5.000,00 kuna« zamjenjuju se riječima: »663,61 eura«.

U stavku 2. riječi: »5.000,00 kuna« zamjenjuju se riječima: »663,61 eura«.

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/267

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Odluka o izmjeni Odluke o visini novčane pomoći tražiteljima međunarodne zaštite

MINISTARSTVO UNUTARNJIH POSLOVA

2460

Na temelju članka 93. stavka 1. točke 2. Zakona o međunarodnoj i privremenoj zaštiti (»Narodne novine« broj 70/15 i 127/17), ministar unutarnjih poslova donosi

ODLUKU

O IZMJENI ODLUKE O VISINI NOVČANE POMOĆI TRAŽITELJIMA MEĐUNARODNE ZAŠTITE

I.

U Odluci o visini novčane pomoći tražiteljima međunarodne zaštite (»Narodne novine broj 135/15), u točki II. riječi: »100,00 kuna« zamjenjuju se riječima: »13,27 eura«.

II.

Ova Odluka objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 01-02/22-01/230

Urbroj: 511-01-152-22-4

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Odluka o ukidanju naknade za razvoj trgovačkog društva Vode Jastrebarsko d.o.o.

VODE JASTREBARSKO d.o.o.

2513

Na temelju članka 52. Zakona o financiranju vodnog gospodarstva (»Narodne novine« broj 153/2009, 90/2011, 56/2013, 154/2014, 119/2015, 120/2016, 127/2017, 66/2019) i članka 23. Zakona o vodnim uslugama (»Narodne novine« broj 66/19), u svezi s člankom 445. Zakona o trgovačkim društvima (»Narodne novine« broj 111/93, 34/99, 121/1999, 52/00, 118/03, 107/07, 146/08, 137/09, 152/11, 111/12, 68/13, 110/2015 i 40/2019) i člankom 10. Izjave o osnivanju trgovačkog društva Vode Jastrebarsko d.o.o., Skupština trgovačkog društva Vode Jastrebarsko d.o.o. na sjednici održanoj 13. prosinca 2022. godine donosi

ODLUKU

O UKIDANJU NAKNADE ZA RAZVOJ

Članak 1.

Ovom Odlukom s danom 31. prosinca 2021. godine ukida se naknada za razvoj utvrđena Odlukom o naknadi za razvoj (»Narodne novine« br. 85/02), klasa: 025-01/22-01/02, urbroj: 238-12-22-11.

Članak 2.

(1) Ova Odluka stupa na snagu danom donošenja, a primjenjuje se od 1. siječnja 2023. godine.

(2) Ova odluka objavljuje se u »Narodnim novinama« te na mrežnoj stranici društva Vode Jastrebarsko d.o.o.

(3) Vode Jastrebarsko d.o.o. dužne su ovu Odluku dostaviti u roku od 5 dana od njenog stupanja na snagu Vijeću za vodne usluge.

Klasa: 025-01/22-01/02

Urbroj: 238-12-22-20

Jastrebarsko, 13. prosinca 2022.

Predsjednik Skupštine
 Vode Jastrebarsko d.o.o.
 Gradonačelnik
 Zvonimir Novosel, dipl. ing., v. r.
### NN 155/2022 (29.12.2022.), Pravilnik o izmjenama Pravilnika o cijeni osobnih iskaznica

MINISTARSTVO UNUTARNJIH POSLOVA

2453

Na temelju članka 21. stavka 1. Zakona o osobnoj iskaznici (»Narodne novine«, broj 62/15, 42/20, 144/20 i 114/22) ministar unutarnjih poslova donosi

PRAVILNIK

O IZMJENAMA PRAVILNIKA O CIJENI OSOBNIH ISKAZNICA

Članak 1.

U Pravilniku o cijeni osobnih iskaznica (»Narodne novine«, broj 86/21), u članku 2. riječi: »100,00 kuna« zamjenjuju se riječima: »13,27 eura«.

Članak 2.

U članku 3. riječi: »70,00 kuna« zamjenjuju se riječima: »9,29 eura«.

Članak 3.

U članku 4. riječi: »195,00 kuna« zamjenjuju se riječima: »25,88 eura«.

Članak 4.

U članku 5. riječi: »500,00 kuna« zamjenjuju se riječima: »66,36 eura«.

Članak 5.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/233

Urbroj: 511-01-152-22-4

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Pravilnik o izmjenama Pravilnika o zapaljivim tekućinama

MINISTARSTVO UNUTARNJIH POSLOVA

2454

Na temelju članka 6. stavka 3. Zakona o zapaljivim tekućinama i plinovima (»Narodne novine«, broj 108/95, 56/10 i 114/22), ministar unutarnjih poslova donosi

PRAVILNIK

O IZMJENAMA PRAVILNIKA O ZAPALJIVIM TEKUĆINAMA

Članak 1.

U Pravilniku o zapaljivim tekućinama (»Narodne novine«, broj 54/99) u članku 254. stavku 1. riječi: »od 10.000 do 15.000 kuna« zamjenjuju se riječima: »od 1.320,00 do 1.990,00 eura«.

U stavku 2. riječi: »od 3.500 do 5.000 kuna« zamjenjuju se riječima: »od 460,00 do 660,00 eura«.

Članak 2.

U članku 255. riječi: »od 3.500 do 5.000 kuna« zamjenjuju se riječima: »od 460,00 do 660,00 eura«.

Članak 3.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/248

Urbroj: 511-01-152-22-3

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Pravilnik o izmjeni Pravilnika o ulasku i boravku u Republici Hrvatskoj državljana država članica Europskog gospodarskog prostora i članova njihovih obitelji

MINISTARSTVO UNUTARNJIH POSLOVA

2448

Na temelju članka 9. stavka 5., članka 15. stavka 6., članka 23. stavka 8., članka 27. stavka 6., članka 30. stavka 5., članka 34. stavka 3., članka 43. stavka 5., članka 47. stavka 2., članka 69.a stavka 9., članka 69.b stavka 2., članka 69.c stavka 5., članka 69.e stavka 2. i članka 70. stavka 3. Zakona o državljanima država članica Europskog gospodarskog prostora i članovima njihovih obitelji (»Narodne novine«, broj 66/19, 53/20, 144/20 i 114/22), ministar unutarnjih poslova donosi

PRAVILNIK

O IZMJENI PRAVILNIKA O ULASKU I BORAVKU U REPUBLICI HRVATSKOJ DRŽAVLJANA DRŽAVA ČLANICA EUROPSKOG GOSPODARSKOG PROSTORA I ČLANOVA NJIHOVIH OBITELJI

Članak 1.

U Pravilniku o ulasku i boravku u Republici Hrvatskoj državljana država članica Europskog gospodarskog prostora i članova njihovih obitelji (»Narodne novine«, broj 107/20, 148/20 i 86/21) u članku 42.g stavku 1. točki 1. riječi: »100,00 kuna« zamjenjuju se riječima: »13,27 eura«.

U točki 2. riječi: »225,00 kuna« zamjenjuju se riječima: »29,86 eura«.

Članak 2.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 011-02/22-01/238

Urbroj: 511-01-152-22-6

Zagreb, 15. prosinca 2022.

Ministar
 dr. sc. Davor Božinović, v. r.
### NN 155/2022 (29.12.2022.), Odluka o izmjeni Odluke o nužnoj epidemiološkoj mjeri korištenja medicinskih maski ili maski za lice

Stožer civilne zaštite Republike Hrvatske

2481

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20, 20/21 i 114/22) Stožer civilne zaštite Republike Hrvatske, 28. prosinca 2022., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI KORIŠTENJA MEDICINSKIH MASKI ILI MASKI ZA LICE

I.

U Odluci o nužnoj epidemiološkoj mjeri korištenja medicinskih maski ili maski za lice (»Narodne novine« broj 44/22, 51/22, 60/22, 73/22, 88/22, 100/22, 113/22, 126/22 i 139/22) točka V. mijenja se i glasi:

»Nužna epidemiološka mjera i preporuka iz ove Odluke određuje se u trajanju do 31. siječnja 2023.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. siječnja 2023.

Klasa: 810-06/20-01/7

Urbroj: 511-01-300-22-530

Zagreb, 28. prosinca 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 156/2022 (30.12.2022.), Pravilnik o izmjeni Pravilnika o ortopedskim i drugim pomagalima

Hrvatski zavod za zdravstveno osiguranje

2548

Na osnovi članka 24. stavka 3. i članka 87. stavka 2. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) i članka 26. točke 8. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.), Upravno vijeće Hrvatskog zavoda za zdravstveno osiguranje, uz suglasnost ministra nadležnog za zdravstvo, na 65. izvanrednoj sjednici održanoj 15. prosinca 2022. godine donijelo je

PRAVILNIK

O IZMJENI PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine«, broj 2/19., 40/20. i 81/20.) u članku 77. stavku 2. riječi: »cijena pomagala u kunama« zamjenjuju se riječima: »cijena pomagala u eurima«.

Članak 2.

Ovaj Pravilnik objavljuje se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 025-04/22-01/304

Urbroj: 338-01-01-22-01

Zagreb, 15. prosinca 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 156/2022 (30.12.2022.), Odluka o izmjeni Odluke o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2549

Na osnovi članka 26. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) i članka 14. Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak 119/18., 32/19., 62/19., 94/19., 104/19., 22/20., 84/20., 123/20. i 147/20., 12/21., 45/21., 62/21., 144/21., 10/22., 63/22., 68/22., 78/22., 115/22. i 133/22.) Upravno vijeće Hrvatskog zavoda za zdravstveno osiguranje na 65. izvanrednoj sjednici održanoj 15. prosinca 2022. godine, uz suglasnost ministra zdravstva, donijelo je

ODLUKU

O IZMJENI ODLUKE O POSEBNIM STANDARDIMA I MJERILIMA NJIHOVE PRIMJENE U PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o posebnim standardima i mjerilima njihove primjene u provođenju zdravstvene zaštite iz obveznog zdravstvenog osiguranja (»Narodne novine«, broj 156/13., 24/14. i 54/14.) u članku 48. stavku 2. riječi: »550.085,61 kuna« zamjenjuju se riječima: »73.008,91 eura«.

Članak 2.

Ova Odluka objavljuje se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 025-04/22-01/306

Urbroj: 338-01-01-22-01

Zagreb, 15. prosinca 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 156/2022 (30.12.2022.), Ispravak Pravilnika o izmjenama Pravilnika o uvjetima i načinu ostvarivanja prava iz obveznog zdravstvenog osiguranja

NARODNE NOVINE

2556

Nakon usporedbe s izvornim tekstom Pravilnika o izmjenama Pravilnika o uvjetima i načinu ostvarivanja prava iz obveznog zdravstvenog osiguranja Hrvatskog zavoda za zdravstveno osiguranje objavljenog u »Narodnim novinama«, broj 147 od 15. prosinca 2022. utvrđena je tiskarska pogreška te se daje

ISPRAVAK PRAVILNIKA

O IZMJENAMA PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

U Pravilniku o izmjenama Pravilnika o uvjetima i načinu ostvarivanja prava iz obveznog zdravstvenog osiguranja (»Narodne novine«, broj 147/2022.) pogrešno su objavljeni prilozi: »Putni nalog za korištenje zdravstvene zaštite PutNalJ1, V8.1, 25.11.2022« i »Putni nalog za korištenje zdravstvene zaštite PutNal2, V8.1, 25/11/2022« te se objavljuju ispravni prilozi:

![](/files/_web/sluzbeni-dio/2022/132550/images/19400.jpg)

![](/files/_web/sluzbeni-dio/2022/132550/images/19389.jpg)

![](/files/_web/sluzbeni-dio/2022/132550/images/19378.jpg)

Urbroj: 50501-4/3-22-01

Zagreb, 29. prosinca 2022.

Glavna urednica
 Zdenka Pogarčić, v. r.
### NN 156/2022 (30.12.2022.), Odluka o donošenju Izmjena i dopuna Nacionalnog programa provedbe Strategije zbrinjavanja radioaktivnog otpada, iskorištenih izvora i istrošenog nuklearnog goriva (Program za razdoblje do 2025. godine s pogledom do 2060. godine)

VLADA REPUBLIKE HRVATSKE

2536

Na temelju članka 57. stavka 1. Zakona o radiološkoj i nuklearnoj sigurnosti (»Narodne novine«, br. 141/13., 39/15., 130/17. 118/18., 21/22. i 114/22.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 29. prosinca 2022. donijela

ODLUKU

O DONOŠENJU IZMJENA I DOPUNA NACIONALNOG PROGRAMA PROVEDBE STRATEGIJE ZBRINJAVANJA RADIOAKTIVNOG OTPADA, ISKORIŠTENIH IZVORA I ISTROŠENOG NUKLEARNOG GORIVA (PROGRAM ZA RAZDOBLJE DO 2025. GODINE S POGLEDOM DO 2060. GODINE)

I.

Donose se Izmjene i dopune Nacionalnog programa provedbe Strategije zbrinjavanja radioaktivnog otpada, iskorištenih izvora i istrošenog nuklearnog goriva (Program za razdoblje do 2025. godine s pogledom do 2060. godine), u tekstu koji je Vladi Republike Hrvatske dostavilo Ministarstvo unutarnjih poslova aktom, klasa: 011-02/21-01/213, urbroj: 511-01-152-22-35, od 6. prosinca 2022.

II.

Izmjene i dopune Nacionalnog programa iz točke I. ove Odluke objavit će se na internetskim stranicama Ministarstva unutarnjih poslova.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/358

Urbroj: 50301-21/22-22-5

Zagreb, 29. prosinca 2022.

Predsjednik
 mr. sc. Andrej Plenković, v. r.